dobbeltsalt
Store norske leksikon,Realfag,Kjemi,Uorganisk kjemi
Et dobbeltsalt er et krystallinsk salt som har kjemisk sammensetning som en blanding av to enkle salter, men som har en annen krystallstruktur enn hver av dem.
Eksempler Et eksempel på et dobbeltsalt er alun, som har kjemisk formel KAl(SO4)2·12H2O. I en krystall av alun sitter K+, Al3+og SO42−-ionene i bestemte posisjoner. I en løsning av alun er de tre ionene løst hver for seg.To andre eksempler er schweinfurtergrønt (også kalt parisergrønt), som er et dobbeltsalt av kobber(II)arsenitt og kobber(II)acetat, og Mohrs salt, som er et dobbeltsalt av jern(II)sulfat og ammoniumsulfat. Komplekssalt er ikke dobbeltsalt Et dobbeltsalt er ikke det samme som et komplekssalt. Et eksempel på et komplekssalt er kaliumheksacyanoferrat(II), K4[Fe(CN)6]. I både en krystall og i løsning er ionene K+ og Fe(CN)64−, altså foreligger Fe2+- og CN−-ionene ikke som separate ioner. Les mer i Store norske leksikon salter krystallstruktur